title: "Karl Friedrich Kielmeyer"
text: "Karl Friedrich Kielmeyer (* 22. Oktuuber 1765 uun Bebenhausen; \u2020 24. September 1844 uun Stuttgart) wiar en tjiisk meedisiiner, nat\u00fc\u00fcrforsker, cheemiker an teoreetisk bioloog.\n\nLeewent\nKielmeyer studiaret faan 1773 bi\u2019t Karlskuul uun det Solitude Sloot bi Gerlingen, wat 1775 \u00fc\u00fcs Karlsakademii tu Stuttgart ferlaanjen an uun Deetsember 1781 tu det Huuch Karlsskuul heewen wurd. Sin stuudium hee'er diar 1786 m\u00e4 det dokterwerk Auer Cheemisk Eegenskapen faan Mineraalweeder ufsl\u00f6\u00f6den. Oner sin promootschuun werket Kielmeyer bi det Huuch Karlsskuul \u00fc\u00fcs skuulm\u00e4\u00e4ster f\u00f6r nat\u00fc\u00fcrwedenskapen. Hi hee sin wedenskapelk werken bi't Georg-August-Universiteet G\u00f6ttingen \u00fctjwidjet. Do haa Johann Friedrich Blumenbach, Georg Christoph Lichtenberg an Johann Friedrich Gmelin ham holpen, dat hi diar sin onersch\u00fckangen trochfeer k\u00fcd. 1790 wurd'er bi det Huuch Karlsskuul skuulm\u00e4\u00e4ster f\u00f6r soologii an m\u00e4kuraat\u00f6\u00f6r faan det nat\u00fc\u00fcrhistoorisk saamling faan\u2019t skuul.\n\nSant 1792 wiar Kielmeyer prufeser f\u00f6r chemii bi det Huuch Karlsskuul. Efter sl\u00fctjing faan\u2019t Karlsskuul wurd hi 1796 \u00fc\u00fcs prufeser f\u00f6r chemii an botaanik bi\u2019t Uniwersiteet T\u00fcbingen berepen. 1804 wurd hi faan hertooch Friedrich be\u00fc\u00fcbdraanjen, de nei botaanisk guard uun T\u00fcbingen uuntuleien. 1816 kaam hi \u00fc\u00fcs direkt\u00f6\u00f6r faan d\u00f6n k\u00f6ningelk wedenskapelk saamlingen (det k\u00f6ningelk bibleteek, de botaanisk guard, d\u00f6n ualdoomer-, m\u00f6ns- an naturaaliensaamlingen) efter Stuttgart turag. Faan 1817 werket hi uk \u00fc\u00fcs stootsriad uun Stuttgart.\n\nWedenskapslidj"